CELEX: C2005/171/46
Language: fi
Date: 2005-07-09 00:00:00
Title: Asia T-164/05: Johan de Geestin 13.4.2005 Euroopan unionin neuvostoa vastaan nostama kanne

9.7.2005   
            
            
               FI
            
            
               Euroopan unionin virallinen lehti
            
            
               C 171/28
            
         Johan de Geestin 13.4.2005 Euroopan unionin neuvostoa vastaan nostama kanne
   (Asia T-164/05)
   (2005/C 171/46)
   Oikeudenkäyntikieli: ranska
   Johan de Geest, kotipaikka Rhode-St-Genèse (Belgia), on nostanut 13.4.2005 Euroopan yhteisöjen ensimmäisen oikeusasteen tuomioistuimessa kanteen Euroopan unionin neuvostoa vastaan. Kantajan edustajina ovat asianajajat Sébastien Orlandi, Xavier Martin, Albert Coolen, Jean-Noël Louis ja Etienne Marchal, prosessiosoite Luxemburgissa.
   Kantaja vaatii, että ensimmäisen oikeusasteen tuomioistuin:
   
               —
            
            
               kumoaa kantajan nimittämisestä Euroopan yhteisöjen virkamieheksi tehdyn päätöksen siltä osin kuin siinä vahvistetaan henkilöstösääntöjen liitteessä XIII olevan 12 artiklan mukaisesti palkkaluokaksi, jossa hänet otetaan palvelukseen, A*6
            
         
               —
            
            
               velvoittaa neuvoston korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Kantaja osallistui palkkaluokkaan A6 tai A7 nimitettävän lääkärin toimen täyttämistä varten järjestettyyn sisäiseen kilpailuun CONSEIL/A/273. Kantaja, joka läpäisi kilpailun, nimitettiin palkkaluokkaan A*6. Kantaja riitauttaa tämän päätöksen ja väittää, että hänet olisi pitänyt nimittää palkkaluokkaan A*8, A*9 tai A*10, jotka uudessä järjestelmässä vastaavat kilpailuilmoituksessa tarkoitettuja vanhoja palkkaluokkia.
   Kanteensa tueksi kantaja väittää, että neuvosto vahvisti palkkaluokan, jossa hänet otettiin palvelukseen, avointa toimea koskevan ilmoituksen vastaisesti ja rikkoi näin ollen henkilöstösäntöjen 29 ja 31 artiklaa ja luottamuksensuojan periaatetta. Tässä asiayhteydessä kantaja väittää myös, että henkilöstösääntöjen liitteessä XIII olevalla 12 artiklalla, jota neuvosto sovelsi vahvistaessaan palkkaluokan, jossa hänet otettiin palvelukseen, muutetaan lainvastaisella tavalla palvelukseenottomenettelyn oikeudellista kehystä.